सिटी रिपोर्टर| रांची
सिटी रिपोर्टर| रांची
बसचंद घंटे का करें इंतजार। आज है जश्न की रात। राजधानी रांची के होटल, रेस्तरां और नाइट क्लब में नए साल 2016 का शानदार आगाज होगा। इसकी तैयारियां पूरी हो चुकी हैं। खाने-पीने की लजीज व्यंजन के साथ नाच-गाने का भरपूर इंतजाम है। 2015 की आखिरी शाम को खुशनुमा बनाने के लिए राजधानीवासी पूरी तरह से तैयार हैं। न्यू ईयर इव पर अगर आप रसियन बैले डांसर और डीजे के साथ थिरकना चाहते हैं तो थोड़ी जेब ढीली करनी होगी। शहर कई होटलों में न्यू ईयर पार्टी, कॉन्सर्ट और इंवेट्स हो रहे हैं, जिसमें 2,000-5,000 रुपए के पैकेज हैं। होटलों और रेस्तरां में क्रिसमस ट्री, रंग-बिरंगी लाइट्स, कलरफुल स्टार, झिलमिल डेकोरेटिव आइटम सज गए हैं। कोलकाता, मुंबई, दिल्ली समेत अन्य जगहों से डांसर बुलाए गए हैं। 31 दिसंबर शाम सात बजे से होटलों में प्रवेश शुरू हो जाएगा। ज्यादातर होटलों में कपल के साथ फैमिली गेट टूगेदर का भी आयोजन है। ज्यादातर होटलों में न्यू ईयर सेलिब्रेशन के लिए बुकिंग हो चुकी है।
bho_Deva bho_Deva hin_Deva